2001/652/EY: Komission päätös, tehty 16 päivänä elokuuta 2001, vuoden 2001 rahoitusosuudesta suu- ja sorkkataudin hävittämiseksi Alankomaissa (tiedoksiannettu numerolla K(2001) 2534)



Virallinen lehti nro L 230 , 28/08/2001 s. 0008 - 0011



Komission päätös, tehty 16 päivänä elokuuta 2001, vuoden 2001 rahoitusosuudesta suu- ja sorkkataudin hävittämiseksi Alankomaissa (tiedoksiannettu numerolla K(2001) 2534) (Ainoastaan hollanninkielinen teksti on todistusvoimainen) (2001/652/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä (EY) N:o 2001/12/EY(2), ja erityisesti sen 11 artiklan 2 ja 4 kohdan, sekä katsoo seuraavaa: (1) Alankomaissa havaittiin suu- ja sorkkatautitapauksia vuonna 2001. Taudin puhkeaminen uhkaa vakavasti yhteisön karjakantaa. Taudin leviämisen estämiseksi ja sen hävittämiseksi yhteisö voi osallistua jäsenvaltiolle aiheutuneiden tukikelpoisten menojen rahoitukseen. (2) Heti kun suu- ja sorkkataudin esiintyminen vahvistettiin virallisesti, Alankomaiden viranomaiset ilmoittivat, että ne ovat toteuttaneet päätöksen 90/424/ETY 3 artiklan 2 kohdassa luetellut toimenpiteet ja panneet viipymättä täytäntöön neuvoston direktiivin 85/511/ETY(3) asianomaiset säännökset. (3) Neuvoston asetuksen (EY) N:o 1258/1999(4) 3 artiklan 2 kohdan mukaan Euroopan maatalouden ohjaus- ja tukirahaston (EMOTR) tukiosasto rahoittaa yhteisön säännösten mukaisesti toteutetut eläinlääkinnälliset ja kasvien terveyteen liittyvät toimenpiteet. Varainhoidon valvontaan sovelletaan asetuksen (EY) N:o 1258/1999 8 ja 9 artiklan säännöksiä. (4) Yhteisö myöntää rahoitusta, jos suunnitellut toimet toteutetaan tehokkaasti ja jos viranomaiset toimittavat kaikki tarvittavat tiedot säädetyissä määräajoissa. (5) Vaikka komission tarkastuksia ei ole vielä saatu loppuun, on syytä sallia ensimmäisen ennakon maksaminen heti, kun määrärahat ovat saatavilla. (6) Päätöksen 90/424/ETY 3 artiklan 2 kohdassa käytettyä ilmaisua "riittävän korvauksen maksaminen karjankasvattajille" olisi tarkennettava. (7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Alankomaat voivat saada yhteisön rahoitustukea riittävän korvauksen maksamiseksi eläinten omistajille vuonna 2001 esiintyneen suu- ja sorkkataudin hävittämiseksi toteutetuista pakollisista teurastustoimenpiteistä päätöksen 90/424/ETY 3 artiklan 2 kohdan ja 11 artiklan säännösten mukaisesti. 2 artikla 1. Yhteisön rahoitustuki maksetaan seuraavien seikkojen perusteella: a) Alankomaiden toimittamat todistusasiakirjat, joissa todetaan, että omistajille on maksettu nopeasti riittävä korvaus, b) 3 artiklassa tarkoitettujen komission tarkastusten tulokset. 2. Alankomaat voivat kuitenkin pyynnöstä saada 39 miljoonan euron ennakon heti, kun tämä päätös on tehty ja määrärahat ovat saatavilla. 3. Edellä 1 kohdassa tarkoitettuihin asiakirjoihin on sisällyttävä epidemiologinen kertomus kaikista tiloista, joilla eläimiä on teurastettu ja hävitetty, sekä rahoituskertomus. Rahoituskertomuksessa on otettava huomioon kullakin tilalla suu- ja sorkkataudin vuoksi hävitettyjen tai teurastettujen ja hävitettyjen eläinten luokat. Nämä kertomukset on toimitettava sähköisinä liitteen 1 mukaisesti. 4. Edellä 1 artiklassa tarkoitettuna ajanjaksona toteutettuja toimenpiteitä koskevat todistusasiakirjat on toimitettava viimeistään 1 päivänä lokakuuta 2001. 5. Tässä asetuksessa tarkoitetaan ilmaisulla "riittävä korvaus" sitä, että eläimistä maksetaan korvaus sen arvon mukaan, joka niillä oli välittömästi ennen tartunnan saamista. 3 artikla Komissio voi yhteistyössä kansallisten toimivaltaisten viranomaisten kanssa tarkastaa paikalla edellä mainittujen toimenpiteiden soveltamisen ja asiaankuuluvat menot. Komissio ilmoittaa jäsenvaltioille tehtyjen tarkastusten tuloksista. 4 artikla Tämä päätös on osoitettu Alankomaiden kuningaskunnalle. Tehty Brysselissä 16 päivänä elokuuta 2001. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 3, 6.1.2001, s. 27. (3) EYVL L 315, 26.11.1985, s. 11. (4) EYVL L 160, 26.6.1999, s. 103. LIITE 1 >PIC FILE= "L_2001230FI.001002.TIF"> >PIC FILE= "L_2001230FI.001101.TIF">